**Артур Едыгаран** (арм.: Արթուր Գեղամի Եդիգարյան; нар. 26 чэрвеня 1987, Ерэван) — армянскі футбаліст (паўабаронца) і трэнер. Ігрок нацыянальнай зборнай Арменіі (2008—2015).

Клубная кар’ера
---------------

Нарадзіўся ў футбольнай сям’і і сам з 6 гадоў займаўся футболам. Выхаванец футбольнай школы ерэванскага «Пюніка», з 2006 года выступаў за асноўны склад клуба, разам з якім выйграў мноства ўнутраных трафеяў. З 2010 года на правах арэнды гуляў у іранскім клубе ПАС. Пасля вяртання з Ірана зноў быў аддадзены ў арэнду, на гэты раз у «Бананц».

У пачатку 2012 года цікавасць да Едыгарана сталі праяўляць падмаскоўныя «Хімкі». 24 лютага 2012 года ён падпісаў кантракт з гэтым клубам. У чэрвені 2012 года пакінуў «Хімкі» і на кароткі час вярнуўся ў «Пюнік», але ўжо ў жніўні таго ж года стаў іграком ужгарадскай «Гаверлы», у якой правёў увесь сезон 2012/13. Улетку 2013 года перайшоў у «Кайрат», з якім двойчы выйграваў бронзавыя медалі чэмпіянату Казахстана.

У лютым 2015 года прыбыў на прагляд у мінскае «Дынама». 17 сакавіка 2015 года падпісаў кантракт з дынамаўцамі. У першай палове сезона 2015 быў асноўным апорным паўабаронцам каманды, але са жніўня страціў месца ў аснове і стаў з’яўляцца на полі толькі эпізадычна. У снежні 2015 года па заканчэнні кантракта пакінуў «Дынама».

У студзені 2016 года вярнуўся на радзіму, стаўшы іграком «Алашкерта». Дапамог «Алашкерту» ўпершыню ў гісторыі выйграць чэмпіянат Арменіі, пасля двойчы паўтараў з клубам гэты поспех.

У ліпені 2019 года пакінуў «Алашкерт» у якасці свабоднага агента і перайшоў у сербскі клуб «Пролетар». Аднак, згуляў за яго толькі ў трох матчах і ў жніўні 2019 года вярнуўся ў «Алашкерт». У снежні 2019 года абвясціў аб завяршэнні кар’еры.

Міжнародная кар’ера
-------------------

Гуляў за моладзевую зборную Арменіі. 2 лютага 2008 года дэбютаваў у нацыянальнай зборнай Арменіі ў таварыскім матчы супраць Мальты.

Трэнерская кар’ера
------------------

З пачатку да лета 2020 года працаваў памочнікам галоўнага трэнера клуба «Севан».

Дасягненні
----------

* Арменія 01Чэмпіён Чэмпіён Арменіі (7): 2006, 2007, 2008, 2009, 2016, 2017, 2018
* Арменія Уладальнік Суперкубка Арменіі (3): 2007, 2008, 2016
* Арменія Уладальнік Кубка Арменіі (2): 2009, 2019
* Казахстан 03Бронзавы прызёр Бронзавы прызёр чэмпіянату Казахстана (2): 2013, 2014
* Казахстан Уладальнік Кубка Казахстана: 2014
* Беларусь 02Сярэбраны прызёр Срэбраны прызёр чэмпіянату Беларусі: 2015

Зноскі
------

1. ↑  Artur Yedigaryan // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Artur Yedigaryan // FBref.com<a href='https://wikidata.org/wiki/Track:Q56239490'></a>
3. ↑  Минское «Динамо» объявило о подписании контракта с Артуром Едигаряном
4. ↑  Някша, Веретило и Едигарян покинули минское «Динамо»
5. ↑  Бывший хавбек минского «Динамо» Едигарян перешел в армянский «Алашкерт»
6. ↑  Экс-хавбек минского "Динамо" завершил карьеру

Спасылкі
--------

* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · National Football Teams.com · Soccerway · teams.by · Transfermarkt (ігрок) · Transfermarkt (трэнер) · Прэсбол |